Αλέξανδρος Παπακωνσταντίνου

Ο Αλέξανδρος Παπακωνσταντίνου, γεννημένος στο Νέο Φάληρο τον Ιούνιο του 1952, είναι σύγχρονος Έλληνας ζωγράφος.

Σπούδασε ζωγραφική και Ιστορία της Τέχνης στην Αθήνα (Pierce College 1970-73) και στη Ρώμη (Istituto Restauro 1975-78). Το έργο του καλλιτέχνη αποτελείται από πέντε ενότητες: τοπία, μορφές, ερωτικά, νεκρές φύσεις και συνθέσεις.
Η ζωγραφική του είναι ημιπαραστατική, αλλά με ιδιαίτερη έμφαση σε επιλεγμένα ρεαλιστικά στοιχεία και με ιδιαίτερο σεβασμό στην λεπτομέρεια. Επίσης καθοριστικός στα έργα του είναι ο ρόλος του φόντου, που τις περισσότερες φορές συμπρωταγωνιστεί με τα κυρίως θέματά του.

Για το έργο του έχουν γράψει ο Ακαδημαϊκός Χρύσανθος Χρήστου, (Κατάλογος Γκαλερί Sellini,1998 και Κατάλογος Α΄Αναδρομικής Έκθεσης στην Δημ. Πινακοθήκη Θεσσαλονίκης,1999),  η Ιστορικός της Τέχνης και Τεχνοκριτικός Ντόρα Ηλιοπούλου Ρογκάν, (Πρόσκληση Ζυγού,1994- Κατάλογος "Τα Δυσυπόστατα", Γκαλερί της Έρσης,1996),  η Καθηγήτρια του Πανεπιστημίου και Τεχνοκριτκός Αθηνά Σχινά, (Κατάλογος "Εαρινή Συμφωνία", Γκαλερί Ζυγός, 2004), η Ιστορικός της Τέχνης  Ελένη Καπλάνη-Κοκκίνη, (Κατάλογος Δημοτικής Πινακοθήκης Θεσσαλονίκης,1999)  οι Δημοσιογράφοι Τεχνοκριτικοί, Ηλιάνα Μόρτογλου, (Ριζοσπάστης, 22.04.98), Ηρώ Μαυροϊδη, (Αυγή, 22.05.94)  Δημήτρης Χαρίτος, (ΑΝΤΙ , Καλοκάιρι΄94), Αλεξάνδρα Κοροξενίδου  (Περιοδικό ARTMAGAZIN, Καλοκαίρι '94),  η Ιστορικός της Τέχνης Ήρα - Παρακευή  Παπαποστόλου (ART 22, 2018)  κ.ά,.

Θεωρείται ο θεμελιωτής της «Μεταφυσικής Ημιπαραστατικής Γραφής». Ο Ακαδημαϊκός και Καθηγητής Φιλοσοφίας της Αισθητικής Ίων Διαμαντόπουλος, σε σχετικό πόνημά του για τον καλλιτέχνη, τον χαρακτηριζει «Τον Μεγάλο Άγνωστο» της Νεοελληνικής Ζωγραφικής. Ομοίως, ο Άγγλος Ακαδημαϊκός και καθηγητής του Πανεπιστημίου του Σέφηλντ, Άλαν Άντριου Μοράν, σε ανάλογη μελέτη του για το ζωγράφο, τον θεωρεί ως τον κατ' εξοχήν μεταφυσικό σύγχρονο ζωγράφο. Η ιστορικός της Τέχνης και τεχνοκριτικός Δρ. Ντόρα Ηλιοπούλου Ρογκάν υπογράφει επίσης σχετική μελέτη για τον καλλιτέχνη, με τον τίτλο «Αλέξανδρος Παπακωνσταντινου - Ο Μεταφυσικός». Ανάλογη είναι και η τοποθέτηση του Ακαδημαϊκού - Ομότιμου Καθηγητή του Πανεπιστημίου Αθηνών - Χρύσανθου Χρήστου, σε πόνημά του για το ζωγράφο.
Έχει στο ενεργητικό του δεκαεπτά Ατομικές Εκθέσεις στην Ελλάδα και στο εξωτερικό και πάνω από εκατό Ομαδικές, όπου έχει συνεκθέσει με τα μεγαλύτερα ονόματα του χώρου.

Έργα του υπάρχουν στην Πινακοθήκη του Δήμου Αθηναίων, στη Δημοτική Πινακοθήκη Θεσσαλονίκης,  στην Δημοτική Πινακοθήκη Πατρών, στην Πινακοθήκη "Αλέκος Κοντόπουλος" (Λαμία),  στην Πινακοθήκη Κυκλάδων, στην Πινακοθήκη Γ.Βογιατζόγλου, καθώς και σε άλλες Πινακοθήκες της Ελλάδας, στη Συλλογή της Εμπορικής Τράπεζας, στη Συλλογή της Γενικής Τράπεζας  και σε μεγάλες ιδιωτικές συλλογές της Ελλάδας και του εξωτερικού.

Πρόσφατα και μέσα στο 2023 πρωτοστάτησε στην δημιουργία του Διεθνούς Μαραθωνίου Κέντρου Εικαστικών Τεχνών με τη συνεργασία εικαστικών διεθνούς βεληνεκούς, όπως ο Πέτρος Ζουμπουλάκης, ο Βαγγέλης Ρήνας, ο Μανόλης Χάρος, η Αγγέλικα Κοροβέση, η Αθηνά Λατινοπούλου, κ.ά.
Ζει και εργάζεται από το 2000 στην περιοχή του Μαραθώνα.

Ο Αλέξανδρος Παπακωνσταντίνου έχει αναδείξει εικαστικούς, όπως ο Κώστας Σπηλιωτόπουλος, , ο Γιάννης Στρατής, ο Βασίλης Βλάχος, η Βούλα Ασωνίτη  κ.ά.

Πηγές 
 Μαυροειδή, Ηρώ. «Αλέξανδρος Παπακωνσταντίνου - Στον Κόσμο της Σιωπής με Συντροφιά τη Ζωγραφική», άρθρο στην εφημερίδα «Κυριακάτικη Αυγή», 22 Μαΐου 1994.
 Διαμαντόπουλος, Ίων. «Αλέξανδρος Παπακωνσταντίνου: Ο Κοσμοκαλόγερος της Νεοελληνικής Ζωγραφικής», περιοδικό «Σπίτι και Ποιότητα Ζωής», διπλό τεύχος Ιανουαρίου-Φεβρουαρίου 1995.
 Ηλιοπούλου Ρογκάν, Ντόρα. «Τα Δισυπόστατα του Αλέξανδρου Παπακωνσταντίνου», περιοδικό «Gallery Guide», Καλοκαίρι 1996.
 «Η Τέχνη Θέλει Πειθαρχία», συνέντευξη του καλλιτέχνη στην εφημερίδα «Η Βραδυνή», 9 Απριλίου 1998.
 «Λεξικό Ελλήνων Καλλιτεχνών» (Γ' τόμος), Εκδόσεις Μέλισσα, 2000.
 Κατάλογος Δημοτικής Πινακοθήκης Θεσσαλονίκης, Έκδοση Alpha Τηλεόραση, 1999.
 Art Magazine (Αριθμ. Τεύχους 24 - 1996)
 Παπακωνσταντίνου, Αλέξανδρος. «Η Ποιητική Εκδοχή της Ζωγραφικής», Περιοδικό «Living», τευχ. 102, Ιούνιος 1999.
 Παπακωνσταντίνου, Αλέξανδρος. «Νέες Εκφραστικές Αξίες», άρθρο στην εφημερίδα «Ριζοσπάστης», 22 Απριλίου 1998.

Αναφορές

Έλληνες ζωγράφοι
__ΕΥΡΕΤΗΡΙΟ__